**Názov predmetu zákazky:**

Školenie obsluhy veľkokapacitných a prenosných mobilných zariadení (CWS UF280) na čistenie vody

**Zdôvodnenie potreby obstarávania zákazky:**

Zaškolenie je potrebné z dôvodu fluktuácie príslušníkov HaZZ a potreby preškolenia novo prijatých príslušníkov HaZZ, ktorím bude zverená starostlivosť o úpravne vody.

**Špecifikácia požiadavky:**

Hasičský a záchranný zbor disponuje 2 ks veľkokapacitných úpravní vody, ktoré sa nachádzajú na Záchrannej brigáde HaZZ v Malackách a v Humennom a 34 ks prenosných mobilných úpravní vody typu CWS UF280 rozmiestnených po útvaroch HaZZ. Mobilné zariadenia na čistenie vody sú využívané pri dlhotrvajúcich zásahoch, najmä pri povodniach, lesných požiaroch a živelných pohromách.

Školenie požadujeme z dôvodu, aby bol zachovaný bezproblémový chod zariadení, konzervácia zariadení a aby najmä novo prijatí príslušníci vedeli správne zaobchádzať so zariadeniami a nedochádzalo k neodbornej manipulácii, čo by malo za následok poškodenie zariadení a následné zvýšené finančné výdavky na opravu.

Školenie by malo byť rozdelené na dve časti – teoretická časť a praktická časť.

**Termín školenia:** september-október 2023, 2 dni po 8hodín

**Miesto školenia:** Malacky, Žilina

***V prípade autorizovaného servisu či výhradného zastúpenia, prosím o doloženie platných potvrdení.***